《都门送王君静斋归里》
明代·赵善鸣

去归且卧罗浮月，饱吃峰头四百薇。书史固应三箧富，车裘先荐五陵肥。

舟行浦口花饶笑，意达天涯雁影迟。杯酒葵花池点雨，往来踪迹自依依。

作者简介：赵善鸣，字元默。顺德人。明孝宗弘治十四年（一五〇一年）举人。任南京户部员外郎，官至曲靖知府。游于白沙之门。工书法，其行草入神品，为世珍宝。人称丹山先生。著有《朱鸟洞集》。清道光《广东通志》卷二七四有传。